ରାୟଗଡାଃ ଦୁର୍ଗମ ଅଞ୍ଚଳରେ ଦିନେ ନୁହେଁ କି ଦୁଇ ଦିନ ନୁହେଁ ଦୀର୍ଘ ଏକ ମାସ ଧରି ଅନ୍ଧାରରେ ଅଛନ୍ତି ରାୟଗଡା ଜିଲ୍ଲା ଗୁଣୁପୁର ବ୍ଲକ ଟଲନା ଗ୍ରାମବାସୀ । ଗ୍ରାମରେ ଥିବା ବିଦ୍ୟୁତ ଟ୍ରାନ୍ସଫର୍ମର ଏକ ମାସ ହେଲା ପୋଡି ଯାଇଛି । ଏହାସହ ବିଜୁଳି ବିଲ ଅତ୍ୟଧିକ ଆସୁଥିବା ନେଇ ଗୁଣୁପୁର ସାଉଥକୋ କାର୍ଯ୍ୟାଳୟକୁ ଆସି ସମସ୍ୟା ସମ୍ପର୍କରେ ଏସଡିଓଙ୍କୁ ଅବଗତ କରାଇଥିଲେ ।
ତେବେ ବିଦ୍ୟୁତ ଉପଭୋକ୍ତାମାନେ ହିଟର ଜାଳୁଥିବା ଯୋଗୁଁ ଅଧିକ ବିଲ ଆସୁଛି ଓ ତୁରନ୍ତ ଏହି ସମସ୍ୟା ସମାଧାନ କରି ନୂତନ ଟ୍ରାନ୍ସଫର୍ମର ବସାଯିବ ବୋଲି ଏସ.ଡି.ଓ ପ୍ରତିଶୃତି ଦେଇଥିଲେ ।
ସୂଚନାନୁସାରେ, ଆଗକୁ ଗ୍ରୀଷ୍ମ ଋତୁ ଆସୁଛି । ଯଥାଶିଘ୍ର ଏ ସମସ୍ୟାର ସମାଧାନ ହୋଇଗଲେ ଗ୍ରାମବାସୀ ଉପକୃତ ହୋଇପାରନ୍ତେ ।
